16. turniiril (Omaha Hi/Lo) alustas mängu 553 mängijat. Tooniandjate hulgas olid ka mitmed ässad: Scott Clements, Ted Forrest, Jimmy Fricke ja Josh Arieh. Forrest juhtis pikalt ka finaallauas kuni heads-up`ni välja, kus tema  finaalivastane Andrew Brown ei tundnud paraku kuulsa oponendi vastu vähimatki aukartust. Kuigi Forrestil oli soliidne eduseis, läks Brown varsti mööda ning oma edu ta käest ei andnud. Tõenäoliselt oli Forrest selle WSOP pettunuim teise koha saaja, hoolimata sellest, et tal juba on tervelt viis bracelet`i.